Predkladacia správa
 
	Predkladaný materiál bol vypracovaný na základe uznesenia č. 320/99 zo zasadnutia vlády SR dňa 28. apríla 1999, na ktorom vláda SR schválila Návrh Koncepcie vzdelávania pracovníkov štátnej správy v rámci integračného procesu a uložila podpredsedovi vlády SR pre európsku integráciu a predsedovi Ministerskej rady vlády SR pre európsku integráciu predkladať informáciu o stave v oblasti vzdelávania na zasadnutiach ministerskej rady a na zasadnutiach vlády. 

Koncepcia bola prijatá v súvislosti s plnením Akčného plánu vlády SR a na základe plnenia krátkodobej priority Partnerstva pre vstup „Posilnenie inštitucionálneho a administratívneho potenciálu“. Koncepcia vytvára základ pre zabezpečenie vzdelávacích aktivít v oblasti integrácie.

 	Materiál obsahuje informáciu o plnení  úloh hlavného koordinátora v druhom polroku roku 2001, prehľad vzdelávacích aktivít jednotlivých ústredných orgánov štátnej správy Slovenskej republiky za to isté obdobie, ako aj plány vzdelávania pracovníkov ústredných orgánov štátnej správy v roku 2002 v rámci integračného procesu.